БАТЛАВ

ЗАХИРАЛ: И.ОТГОН-ЭРДЭНЭ.

... оны....дугаар сарын...

ТӨВ АЙМГИЙН СЭРГЭЛЭН СУМЫН ЕБС-ЫН

2023-2024 ОНЫ ХИЧЭЭЛИЙН ЖИЛИЙН ЗОРИЛГО, ЗОРИЛТ

Хамтын оролцоо, үнэлгээний үр дүнд суурилан сургуулийн менежментийг сайжруулж, боловсролын үйлчилгээний чанарт ахиц гаргах зорилтыг 2023-2024оны хичээлийн жилд дэвшүүлж байна.

Энэ зорилтын хүрээнд дараах зорилтыг хэрэгжүүлнэ.

1. Боловсролын ерөнхий хуулийг багш, ажилтан, суралцагч, эцэг эх, асран хамгаалагч, иргэд олон нийтэд сурталчлан таниулах, тэдний оролцоотой үр дүнтэй хэрэгжүүлэх зорилгоор “Хуулиа хэрэгжүүлье” аяныг зохион байгуулах, мөрдлөг болгон ажиллана.
2. Сургуулийн бүтцийг шинэчлэн тогтооход шаардлагатай суурь судалгаа, мэдээлийн санг бүрдүүлж, саналыг холбогдох байгууллагуудад хүргүүлэн бэлтгэл ажлыг хангах.
3. Тэгш хүртээмжтэй, тэгш боломж олгосон, хамтын хариуцлагатай байх суурь зарчимд тулгуурлан байршлаас хамаарсан үйлчилгээний чанарын ялгааг бууруулж хүүхэд бүр гэртээ ойр байрлах сургуульд хамрагдах хүсэл эрмэлзлийг нэмэгдүүлэх
4. Хүүхэд бүрийн онцлог ялгаатай байдал явцын үнэлгээнд суурилан сурлагын хоцрогдлыг нөхөх, арилгах үйл ажиллагааг үргэлжлүүлэн үр дүнтэй хэрэгжүүлж, сурлагын амжилтад ахиц гаргах
5. Суралцагчийн Математик, Англи хэлний сургалтыг дэмжих цахим технологи сургалтын платформ-д суурилсан нэмэлт хөтөлбөрийг бага суурь боловсролын зарим ангид хэрэгжүүлж, суралцагчийн ур чадвар, багшийн арга зүйд ахиц гаргах
6. Суралцагчдын шинжлэх ухаан, технологи, инженерчлэл, математик сэтгэлгээг хөгжүүлэх, шинжлэн судлах арга барил эзэмшүүлэх нэгдмэл агуулга бүхий төсөлт ажлыг анги бүлгээс үл хамааран багаар хамтран гүйцэтгүүлж үр дүнг хагас жил бүр тооцох
7. Суралцахуй болон судлагдахуунд суурилсан багшийн мэргэжлийн хөгжлийн бүлгийн үйл ажиллагааг дэмжиж, ажлын гүйцэтгэл, үр дүнд шинжилгээ хийх, багшийн мэргэжлийн хөгжлийн үндэсний цахим системийг ашиглах замаар багш ажлын байрандаа мэргэжлээ дээшлүүлэх ур чадварт гарсан ахиц, өөрчлөлт, үр дүнг тооцох
8. Ялгаатай хэрэгцээтэй хүүхдийг боловсролд тэгш хамруулан сургах, тэгш боломж олгох орчныг төрийн болон төрийн бус байгууллага, иргэд олон нийтийн дэмжлэгтэйгээр бүрдүүлж, дэмжлэгийн багийн үйл ажиллагааг сайжруулах замаар тэдний онцлог, сурах хэв маягт нийцсэн хөгжлийн цогц дэмжлэг үзүүлэх
9. Сургуулийн дотуур байрны орчинд хүүхдийн аюулгүй байдлыг хамгаалах, сурах , хөгжих, төлөвших үйл явцыг дэмжих тусгайлсан арга хэмжээг багш, ажилтан, эцэг эх, асран хамгаалагч, олон нийтийн оролцоо, түншлэлд тулгуурлан хэрэгжүүлэх
10. Сургууль, дотуур байрны орчинд аливаа хэлбэрийн гадуурхал, дарамт, үе тэнгийнхний дээрэлхэлтээс сэргийлэх мэдээлэл хүлээн авах, эрсдэлийг бууруулах, хянах, үнэлэх зэрэг үйлчилгээ үзүүлэх чиглэлээр хүүхэд хамгааллын багийн үйл ажиллагааг сайжруулж, хүртээмжийг нэмэгдүүлэх, үр дүнг тооцох
11. Онцгой байдлын үед суралцагч өөрийгөө болон бусдыг хамгаалах мэдлэг, ур чадвараа хэрэгжүүлэх дадлага, сургуулилтыг мэргэжлийн байгууллагатай хамтран зохион байгуулж, аливаа гамшгийн эрсдлийг даван туулах чадварыг хөгжүүлэх
12. Сургуулийн номын сангийн үйлчилгээг сурах, сургах үйл ажиллагаанд дэмжлэг үзүүлэх, хүүхдийн сурч хөгжих, төлөвших, хамтран ажиллах мэдээлэл авахад нь туслах орчин болгон өөрчилж, явуулын болон цахим номын үйлчилгээг хөгжүүлэхэд төрийн болон төрийн бус байгууллага, эцэг эх, иргэд олон нийтийн оролцоог хангах
13. Чанар, гүйцэтгэлийн үр дүнд суурилсан удирдлага, санхүүжилтийн шинэ тогтолцоог нэвтрүүлж, мэргэжлийн өөрийн өртөгт суурилсан хувьсах зардлаар санхүүжүүлэх, мэдээллийг ил тод байлгах